“ኢህአዴግ ከመሰረቱ መለወጥና ጠንካራ የለውጡ አራማጅ ሆኖ መገኘት አለበት” – ዶክተር ዲማ ነገዎ﻿
ለውጡን ወደሚፈለግበት ምዕራፍ ለማድረስ የኢህአዴግ ድርጅታዊ ጥንካሬ ወሳኝ መሆኑን ዶክተር ዲማ ነገዎ አመለከቱ፡፡ ዶክተር ዲማ ነገዎ በወቅታዊ የአገሪቱ ፖለቲካ እና ወቅታዊ ሁኔታ በተለይ ለአዲስ ዘመን ጋዜጣ በሰጡት ቃለ መጠይቅ እንደገለጹት፤ ለውጡ ወደፊት ይሄዳል? ወይንስ ይቀለበሳል? የሚለው የሚወሰነው ለውጡን ባመጣው በኢህአዴግ ድርጅታዊ ጥንካሬ ነው፡፡ ምክንያቱም ጠንካራ ድርጅት የሌለው ለውጥ ይከሽፋል፡፡ ኢህአዴግ እንደ ድርጅት የጥንካሬ ክፍተት እንደሚታይበት ገልጸው ለውጡን ዳር ለማድረስ ግን ድርጅቱ ከመሰረቱ መለወጥና ጠንካራ የለውጡ አራማጅ ሆኖ መገኘት ይኖርበታል፤ ብለዋል፡፡ በኢትዮጵያ ዴሞክራሲያዊ ስርዓት ለመገንባት ሁለት ነገሮች መሰረታዊ ናቸው ያሉት ዶ/ር
ዲማ ነገዎ፤ እንደ መከላከያ፤ ፍርድ ቤቶች፤ ምርጫ ቦርድ ያሉ ተቋማት ጠንካራ፤ ለማንም ፓርቲ የማያዳሉ፤ ገለልተኛ፤ ለአገርና ለህዝብ የቆሙና ለህገ መንግስቱ ታማኝ መሆን እንዳለባቸው ተናግረዋል፡፡ የፖለቲካ ፓርቲዎችም
በሰዎች ሳይሆን በዓላማ
የተሳባሰቡ፤ በፕሮግራም የተደራጁ፤
ህዝባዊ መሰረት ያላቸው፤
ለህዝብ ክፍት የሆኑና
አመራራቸውን በየጊዜው የሚለውጡ
ሆነው መገኘት አለባቸው
ብለዋል ፡፡አዲስ ዘመን ሚያዝያ 9/2011በ